Likumprojekts

**Grozījumi Alternatīvo ieguldījumu fondu un to pārvaldnieku likumā**

Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.) šādus grozījumus:

1. Papildināt 10. panta astoto daļu ar 9. punktu šādā redakcijā:

"9) pamatinformācijas dokumentu, kas izstrādāts atbilstoši Eiropas Parlamenta un Padomes 2014. gada 26. novembra regulas (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem (turpmāk – Regula Nr. 1286/2014) otrās iedaļas prasībām, ja fonda ieguldījumu daļas tiks izplatītas ieguldītājiem, kas nav profesionāli ieguldītāji."

1. Izslēgt 40. panta vienpadsmito daļu.
2. Papildināt 41. pantu ar vienpadsmito daļu šādā redakcijā:

"(11) Pārvaldniekam, tai skaitā dalībvalstī licencētam pārvaldniekam, izplatot Latvijā un citās dalībvalstīs fonda ieguldījumu daļas ieguldītājiem, kas nav profesionāli ieguldītāji, jāievēro Regulas Nr. 1286/2014 prasības."

1. Papildināt 66. panta trešo daļu ar 9. punktu šādā redakcijā:

"9) pamatinformācijas dokumentu, kas izstrādāts atbilstoši Regulas Nr. 1286/2014 otrās iedaļas prasībām, ja fonda ieguldījumu daļas tiks izplatītas ieguldītājiem, kas nav profesionāli ieguldītāji."

1. Papildināt 90. pantu ar desmito daļu šādā redakcijā:

"(10) Par Regulas Nr. 1286/2014 5. panta 1. punkta, 6. vai 7. panta, 8. panta 1., 2. vai 3. punkta, 9. panta, 10. panta 1. punkta, 13. panta 1., 3. vai 4. punkta, 14. vai 19. panta pārkāpumiem Komisija ir tiesīga:

1. izteikt publisku brīdinājumu, kurā norādīta par pārkāpumu atbildīgā persona un pārkāpuma būtība;
2. aizliegt fonda ieguldījumu daļu izplatīšanu;
3. uzlikt par pienākumu apturēt fonda ieguldījumu daļu izplatīšanu;
4. aizliegt sniegt pamatinformācijas dokumentu, kas neatbilst Regulas Nr. 1286/2014 6., 7., 8. vai 10. pantā noteiktajām prasībām, un dot rīkojumu publicēt jaunu pamatinformācijas dokumenta versiju;
5. uzlikt juridiskai personai soda naudu līdz 5 miljoniem *euro* vai 3 procentiem no juridiskās personas kopējā gada apgrozījuma, pamatojoties uz pēdējo revidēto gada pārskatu, bet, ja juridiskā persona ir mātes sabiedrība vai mātes sabiedrības meitas sabiedrība, kas sagatavo konsolidēto gada pārskatu saskaņā ar Gada pārskatu un konsolidēto pārskatu likumu vai konsolidēto gada pārskatu saskaņā ar izcelsmes dalībvalsts attiecīgo normatīvo aktu prasībām, attiecīgais kopējais gada apgrozījums ir kopējais gada apgrozījums vai atbilstīga veida ienākumi saskaņā ar attiecīgajiem Eiropas Savienības tiesību aktiem grāmatvedības jomā, pamatojoties uz pēdējo revidēto konsolidēto gada pārskatu;
6. uzlikt par pārkāpumu atbildīgajai fiziskajai personai soda naudu līdz 700 000 *euro*;
7. uzlikt soda naudu līdz pārkāpuma rezultātā gūto ienākumu vai novērsto iespējamo zaudējumu divkāršam apmēram;
8. uzlikt par pienākumu pārvaldniekam vai personai, kas izplata fonda ieguldījumu apliecības vai konsultē par fonda ieguldījuma daļu iegādi, informēt ieguldītāju, kas nav profesionāls ieguldītājs un kura tiesības un intereses tika skartas, par piemēroto sankciju un par to, kur ieguldītājs var iesniegt sūdzību vai prasību par tiesisko aizsardzību."
9. Papildināt likumu ar 90.1 pantu šādā redakcijā:

"**90.1 pants. Sankciju publiskošana**

(1) Komisija informāciju par sankcijām un uzraudzības pasākumiem, kas personām piemērotas par šā likuma 90. panta desmitajā daļā minētajiem pārkāpumiem, ievieto savā tīmekļvietnē, norādot ziņas par personu un tās izdarīto pārkāpumu, kā arī par tās izdotā administratīvā akta apstrīdēšanu un pieņemto nolēmumu.

(2) Šā panta pirmajā daļā minēto informāciju Komisija var publiskot, neidentificējot personu, ja tā pēc iepriekšējas izvērtēšanas konstatē, ka tās personas datu atklāšana, kurai piemērota sankcija vai uzraudzības pasākums, nav samērīga vai fiziskās vai juridiskās personas datu atklāšana var apdraudēt finanšu tirgus stabilitāti vai uzsāktā kriminālprocesa norisi vai radīt nesamērīgu kaitējumu iesaistītajām personām.

(3) Šā panta pirmajā daļā minēto informāciju par šā likuma 90. panta desmitajā daļā minētajām sankcijām un uzraudzības pasākumiem Komisija var nepubliskot, ja tā pēc iepriekšējas izvērtēšanas konstatē, ka publiskošana apdraudētu finanšu tirgus stabilitāti vai uzsāktā kriminālprocesa norisi vai šādas informācijas publiskošana nav samērīga ar izdarīto pārkāpumu.

(4) Ja paredzams, ka šā panta otrajā vai trešajā daļā minētie apstākļi saprātīgā laikposmā var izbeigties, šā panta pirmajā daļā minētās informācijas publiskošanu var atlikt uz šādu laikposmu.

(5) Šajā pantā noteiktajā kārtībā Komisijas tīmekļvietnē ievietotā informācija ir pieejama piecus gadus no tās ievietošanas dienas.

(6) Komisija informē Eiropas Vērtspapīru un tirgu iestādi par sankcijām un pasākumiem, kas piemēroti par šā likuma 90. panta desmitajā daļā minētajiem pārkāpumiem."

Finanšu ministre

Dana Reizniece-Ozola